**FELSŐOKTATÁS-PEDAGÓGIA KONFERENCIA - 2023.10.25. – BUDAPEST -** [**http://onk2023.ppk.elte.hu/**](http://onk2023.ppk.elte.hu/)

**Mesterséges intelligencia-alapú oktatásmódszertani kísérletek (esettanulmány-részletek)**

Pitlik László, Váradi Dániel, ifj. Pitlik László (KJE/MY-X kutatócsoport)

**Kulcsszavak**

* chatGPT,
* Solver,
* anti-diszkriminatív teljesítmény-értékelés,
* alkotás-vezérelt oktatás,
* contect-free/general-problem-solving

**Kivonat**

A MY-X oktatásmódszertani, intézményközi kutatócsoport az elmúlt években a KJE-keretében működött a legaktívabban. A prezentációban bemutatásra kerülnek azok az elvek és jó gyakorlatok, melyek a klasszikus általános/középiskolai tehetséggondozás, céges és egyetemi oktatás mellett az alábbi erőtereknek adnak személyre szabottan és fokozatosan egyre nagyobb hangsúlyokat: hogyan lehetséges:

* a teljesítmény-értékelésben mesterséges intelligencia bevonásával különbséget tenni a naiv pontozási rendszerek mellett azonosnak tűnő a tudásszintek konzisztenciája között különbséget tenni, vagyis kinek sikerült több „betippelt” pontot realizálni másoknál?
* (az önmagában bizonyíthatóan bukásra ítélt) dolgozatíró chatGPT-szolgáltatásokat sikeresen integrálni egy, a chatGPT-t szignifikánsan meghaladni képes alkotási folyamatba?
* a mesterséges intelligencia-alapú többnyelvűséget és/vagy avatár-alapú oktatási megoldásokat integrálni a jegyadó alkotási folyamatokba?
* tetszőleges tantárgyi tematikák támogatása a Solver-alapú gondolkodásmóddal?
* tetszőleges tantárgyi tematikák támogatása a részletesen felhasználói viselkedésminták naplózását biztosító adatvizualizációs támogatások bevonásával?

A kísérletek egy része már a COVID-időszak előtt megkezdődött. Már akkor is az e-learning-alapúság dominálta az egyszerre több tantárgyat egyetlen egy komplex jegyadó feladat formájában ötvöző oktatást. A résztvevők legaktívabbjai nemzetközi konferenciákon való megjelenésig jutott el 1-2 félév alatt, ill. olyan csoportmunka-erőtereket hozott létre spontán, melyben egyetlen egy csoportfeladat féltucat szakdolgozatot eredményezett. A kísérletek májustól Németországban folytatódnak ERASMUS támogatással. A felvázolt koncepcionális elemek nem csak a tehetséggondozás klasszikus formáit voltak képesek kiegészíteni, de (ugyan jelentős „időáldozatok” árán) a kánon szerint inkább felzárkóztatásként értelmezett (pl. diszlexiás) esetekben is sikerre vezettek. Természetesen, mint talán semmilyen módszer, ez (a Knuth-i elvet követő) megközelítés sem alkalmas minden kiképzendői személyiségtípus esetén - még jelentős oktatói időáldozatok árán sem: (vö. KNUTH: tudás/tudomány az, ami forráskódba átírható minden más emberi aktivitás művészet…).